૨૦૧૪માં વડા પ્રધાન તરીકે જ્યારે નરેન્દ્ર મોદીએ સંસદને દંડવત કરી ચાર્જ લીધો ત્યારે સંઘ માટે એ ગૌરવશાળી દિવસ હતો. સંઘનો એક પૂર્ણકાલીન પ્રચારક દેશનો વડા પ્રધાન બને તેનાથી વિશેષ ગૌરવ બીજું શું હોઈ શકે. ૮૯ વર્ષની આકરી તપસ્યા, અવહેલના, તિરસ્કાર અને અનેક પડકારો પછી સંઘનો સ્વયંસેવક દેશના સર્વોચ્ચ પદે બેઠો ત્યારે સંઘને આ બધી વિડંબનાઓનું ફળ મળી ગયું. વી.પી.સિંહની સરકાર વખતે સંઘના સભ્યપદનો મુદ્દો ઉઠાવી ભાજપના સભ્યોને સંઘનું સભ્યપદ છોડવાનું કહેવાયું હતું. આ સંઘનું હળાહળ અપમાન હતું.